Valtteri Savolainen

Valtteri Savolainen (s. 14. elokuuta 2003 Hämeenlinna) on suomalainen jääkiekkoilija, joka pelaa Mestis-joukkue Kokkolan Hermeksessä. Hän on pelipaikaltaan vasen laitahyökkääjä.
Ura.
Seuraura.
Savolainen on Hämeenlinnan Pallokerhon kasvatti. Kaudella 2018–2019 hän oli C-nuorten SM-karsinnoissa 13 osumallaan joukkueensa paras maalintekijä. Kaudella 2019–2020 Savolainen oli kymmenellä osumallaan HPK:n U20-joukkueen toiseksi paras maalintekijä Tomi Palon jälkeen. Kaudella 2020–2021 hän jakoi 13 osumallaan joukkueen kolmanneksi paras maalintekijä Samppa Saarisen kanssa.
Kaudella 2022–2023 Savolainen debytoi HPK:n SM-liigajoukkueessa. Hän teki liigadebyyttinsä runkosarjan viidennellä kierroksella 22. syyskuuta 2022 JYPiä vastaan. Savolainen pelasi ottelussa isoisänsä Hannun käyttämällä pelinumerolla 18, jonka HPK on jäädyttänyt. Hän sai ottelussa jääaikaa 6.03 minuuttia. Viljami Savolainen merkittiin joukkueen nelosketjun oikeaan laitaan Artturi Toivolan ja Eskil Woldin viereen. Hän sai ottelussa jääaikaa 6.03 minuuttia. Liigauransa avausmaalin Savolainen teki 29. lokakuuta 2022 Helsingin IFK:ta vastaan. Marraskuussa hän teki HPK:n kanssa loppukauden kattavan SM-liigasopimuksen. Savolainen pelasi SM-liigassa kauden aikana 22 runkosarjaottelua tehopistein 1+1=2. Joulukuun lopulla HPK lainasi hänet Mestis-joukkue Forssan Palloseuraan, jossa Savolainen pelasi kuusi ottelua tehden yhden syöttöpisteen. Hänen kautensa päättyi kuitenkin loukkaantumiseen tammikuussa 2023. Helmikuussa Savolainen teki HPK:n kanssa kaksivuotisen jatkosopimuksen.
Savolainen pelasi kauden 2023–2024 suurimmaksi osaksi HPK:n U20-joukkueessa, jonka kolmanneksi paras pistemies hän oli tehoilla 18+20=38. Savolainen voitti myös joukkueen sisäisen tehotilaston lukemalla +12. Hän pelasi kauden aikana SM-liigassa 12 runkosarjaottelua tehden yhden syöttöpisteen. Savolainen pelasi myös seitsemän ottelua lainalla FPS:n Mestis-joukkueessa. Kauden 2024–2025 kynnyksellä syyskuussa HPK lainasi hänet alustavasti kuukauden mittaisella sopimuksella Mestis-joukkue Kokkolan Hermekseen. Savolainen pelasi siellä alkukaudella kuusi ottelua. Hän palasi HPK:n vahvuuteen ja pelasi siellä yhten SM-liigaottelun sekä yhdeksän ottelua seuran U20-joukkueessa, kunnes lokakuun lopulla seura vuokrasi hänet toistaiseksi voimassa olevalla sopimuksella takaisin Hermekseen. Savolainen palasi tammikuussa 2025 HPK:hon ja hän pelasi yhden ottelun U20-joukkueessa, kunnes pari päivää myöhemmin Savolaisen sopimus purettiin yhteisymmärryksessä. Samana päivänä hän teki loppukauden kattavan sopimuksen Hermeksen kanssa. Savolainen pelasi Mestiksen runkosarjassa 28 ottelua tehopistein 3+4=7 ja hän voitti koko sarjan jäähypörssin 91 minuutillaan. Määrä Mestiksen kaikkien aikojen pienen yhden kauden tilaston kärkisijaan riittänyt minuuttimäärä. Pudotuspeleissä Savolainen pelasi neljä ottelua ilman tehopisteitä. Huhtikuussa 2025 hän teki Hermeksen kanssa vuoden mittaisen jatkosopimuksen.
Maajoukkueura.
Savolainen on pelannut kolme nuorten maaottelua.
Yksityiselämä.
Savolaisen pikkuveli Viljami pelaa puolustajana Helsingin IFK:n U20-joukkueessa ja hän on debytoinut myös seuran SM-liigajoukkueessa. Veljesten isä Mika Savolainen on salibandyn kaksinkertainen maailmanmestari (2008 ja 2010) ja täti Kati Savolainen toimii HPK:n markkinointi- ja viestintäpäällikkönä. Veljesten isoisä Hannu Savolainen pelasi jääkiekkoa hyökkääjänä suurimman osan urastaan I-divisioonaa HPK:ssa, joka on jäädyttänyt hänen pelinumeronsa 18. Hannu pelasi myös SM-liigaa Kiekkoreippaassa kauden 1978–1979. Hän toimi uransa jälkeen HPK:n päävalmentajana SM-liigassa neljällä kaudella sekä myöhemmin pitkään markkinointipäällikkönä.